279 



andre Krebsdyr samt Fiske; Kauanaen holder sig ifølge 

 Audubon udelukkende til store iVluslinger, som den 

 knuser saa let som en Nød, og den sorte Læder- 

 skildpadde lever af Bløddyr, Fiske, Krebsdyr, Søborrer 

 og Havplanter. De stærke Kjæbers haarde, ofte takkede 

 Hornskeder erstatte dem fuldkommen Manglen af Tænder. 

 Fødemidlet synes i øvrigt at have en vis Indflydelse paa 

 deres egen Anvendelighed som saadant; den Art, som 

 udelukkende lever af Planteføde , afgiver selv den bedste 

 Føde, hvorimod de, der udbrede Moskuslugt og hvis Æg 

 have den samme Beskaffenhed, skulle kunne frembringe 

 en Slags Forgiftningstilfælde. For saa vidt som man vilde 

 formode, at de fik denne Egenskab af Fødemidlet, maa 

 det dog bemærkes, at Krebsdyr og Blæksprutter jo ikke selv 

 høre til de usunde Spiser. Det er i al Fald ikke enhver 

 Havskildpadde, der egner sig til at komme paa Bordet. 



Man betjener sig af forskjellige Fremgangsmaader 

 for at fange Havskildpadderne. Den almindeligste er, at 

 Skildpaddefangerne i Æglægningstiden, altsaa om Foraaret 

 og Forsommeren, begive sig med deres Fartøier til de 

 Steder, som disse Dyr besøge i større Mængde; man 

 oppebier da i Nattens Stille, at Skildpadderne ere van- 

 drede op paa Land , og følger efter dem for at afskjære 

 dem Tilbagetoget; enhver som træffes, bliver væltet om 

 paa Byggen, de større ved Hjælp af lange Stænger; om 

 de saa arbeide nok saa meget med Lufferne, er det dem 

 dog umuligt at vende sig om igjen. De slæbes saa om- 

 bord, hvor man lader dem ligge paa Dækket og blot en 

 Gang imellem slaaer en Spand Saltvand over dem; og 

 saaledes transporteres de da endelig til de inddæmmede 

 Parker, hvor de opbevares for at forsendes til Amerika 

 eller Europa. I rum Sø harpunerer man dem, naar de 



